钦定古今图书集成/明伦汇编/氏族典/第392卷 > 李及
## 钦定古今图书集成/明伦汇编/氏族典/第392卷 > 李及

按《宋史李及传》：“及字幼几，其先范阳人，后徙郑州。父
覃，左拾遗，及举进士，再调昇州观察推官。寇准荐其
才，擢大理寺丞，知兴化军，以殿中丞通判曹州，擢知
陇州。初置提点刑狱，内出及与陈纲二人名付中书，
明日以纲使河北及使陕西，特迁一官，还判三司磨
勘司，出知凤翔府，徙延州，除三司户部副使，为淮南”
转运使，累迁太常少卿、知秦州。议者以及谨厚，非守
边才。及至州，州将吏颇易之。会有禁卒白昼攫妇人
金钗于市，吏执以来。及方坐观书，召使前略加诘问，
其人服罪，命斩之，观书如故，于是将士皆惊服。改左
司郎中、枢密直学士，以右谏议大夫召还，勾当三班
院，再迁尚书工部侍郎，历知杭州、郓州、应天、河南府，
召拜御史中丞，卒。娶张氏，性嫉悍。及尝生子，鞠之外
舍，张固请归保养之。乃会亲属，以子击堂柱，碎其首，
及遂无子，以弟之子为后。

提点广东刑狱。纮，进士及第，试秘书省校书郎，知歙
县，历于潜、剡县。吕夷简荐之，改著作佐郎，监丹阳县
酒税，举为御史台推直官，拜监察御史，迁殿中侍御
史，改盐铁判官，历梓州、陕西、河北路转运使，迁侍御
史。建言西北久通好，士习安佚，不知战阵之法。宜择
良将，练精卒为守御备。”举种世衡等数人，及奏罢，贡
馀物遗近臣。迁知杂事，权同判流内铨，为三司度支
副使，除天章阁待制、河北都转运使，迁刑部郎中、同
知通进银台司，进龙图阁直学士、知秦州，卒。